A4-0367/98

Πρόταση οδηγίας του Ευρωπαϊκού Κοινοβουλίου και του Συμβουλίου που αφορά την τροποποίηση της οδηγίας 92/109/ΕΟΚ του Συμβουλίου σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών (COM(98)0022 - C4-0081/98 - 98/0017(COD))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Δεύτερη αιτιολογική σκέψη

>Αρχικό κείμενο>

ότι στο παράρτημα Ι της οδηγίας παρατίθεται κατάλογος των 22 ουσιών που χρησιμοποιούνται συνήθως για την παράνομη παρασκευή ναρκωτικών,

>Κείμενο μετά την ψηφοφορία στο ΕΚ>

ότι στο παράρτημα Ι της οδηγίας παρατίθεται κατάλογος των 22 ουσιών που χρησιμοποιούνται συνήθως για την παράνομη παρασκευή ναρκωτικών

και ψυχοτρόπων ουσιών,

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 3

Άρθρο 6, παράγραφος 2 (Οδηγία 92/109/ΕΟΚ)

>Αρχικό κείμενο>

2. Προκειμένου να επιτευχθούν οι στόχοι της παρούσας οδηγίας που περιγράφονται στο άρθρο 1, παρ. 1, οι αρμόδιες αρχές των κρατών μελών δύνανται να απαγορεύσουν τις συναλλαγές μη καταχωρημένων ουσιών εάν έχουν σοβαρούς λόγους να υποψιάζονται ότι οι ουσίες αυτές προορίζονται για την παράνομη παρασκευή ναρκωτικών ή ψυχοτρόπων ουσιών.

>Κείμενο μετά την ψηφοφορία στο ΕΚ>

2. Προκειμένου να επιτευχθούν οι στόχοι της παρούσας οδηγίας που περιγράφονται στο άρθρο 1, παρ. 1, οι αρμόδιες αρχές των κρατών μελών δύνανται να απαγορεύσουν τις συναλλαγές μη καταχωρημένων ουσιών εάν

υπάρχουν ενδείξεις ότι οι ουσίες αυτές προορίζονται για την παράνομη παρασκευή ναρκωτικών ή ψυχοτρόπων ουσιών.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 3α (νέα)

Άρθρο 9, παράγραφος 2α (νέα) (Οδηγία 92/109/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

3α. Το άρθρο 9 να διατυπωθεί ως εξής:

"2α. Η Επιτροπή υποβάλλει κάθε χρόνο στο Ευρωπαϊκό Κοινοβούλιο έκθεση σχετικά με τα αποτελέσματα των μέτρων ελέγχου για τις καταχωρημένες ουσίες και τη συνεργασία όσον αφορά τις μη καταχωρημένες ουσίες. Εκπονεί την έκθεση αυτή σε συνεργασία με τα κράτη μελη.»

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 4

Άρθρο 10, παράγραφος 1, τελευταίο εδάφιο (Οδηγία 92/109/ΕΟΚ)

>Αρχικό κείμενο>

Ιδιαίτερα, προκειμένου να διευκολυνθεί η προβλεπόμενη από το άρθρο 5α συνεργασία και να εξασφαλισθεί μια συνεπής προσέγγιση για όλη την Κοινότητα, η επιτροπή καταρτίζει και ενημερώνει τακτικά κατάλογο μη καταχωρημένων ουσιών οι οποίες, όπως προκύπτει από την κτηθείσα πείρα σε επίπεδο αρμοδίων αρχών των κρατών μελών ή σε διεθνές επίπεδο, είναι γνωστό ότι χρησιμοποιούνται συχνά για την παράνομη παρασκευή ναρκωτικών ή ψυχοτρόπων ουσιών. Επίσης καθορίζει για ποιές από τις μη καταχωρημένες ουσίες του προαναφερθέντος καταλόγου το άρθρο 5α εφαρμόζεται σε όλα τα κράτη μέλη. Γενικότερα, στο πλαίσιο της επιτροπής ανταλλάσσονται πληροφορίες σχετικά με την κατάσταση που επικρατεί όσον αφορά τη χρήση νέων ουσιών ή νέων μεθόδων διοχέτευσης, ώστε να διευκολύνεται τυχόν απαιτούμενη προσαρμογή των αντίστοιχων κοινοτικών διατάξεων.

>Κείμενο μετά την ψηφοφορία στο ΕΚ>

Ιδιαίτερα, προκειμένου να διευκολυνθεί η προβλεπόμενη από το άρθρο 5α συνεργασία και να εξασφαλισθεί μια συνεπής προσέγγιση για όλη την Κοινότητα, η επιτροπή καταρτίζει και ενημερώνει τακτικά κατάλογο μη καταχωρημένων ουσιών οι οποίες, όπως προκύπτει από την κτηθείσα πείρα σε επίπεδο αρμοδίων αρχών των κρατών μελών ή σε διεθνές επίπεδο, είναι γνωστό ότι χρησιμοποιούνται συχνά για την παράνομη παρασκευή ναρκωτικών ή ψυχοτρόπωνουσιών. Επίσης καθορίζει για ποιές από τις μη καταχωρημένες ουσίες του προαναφερθέντος καταλόγου το άρθρο 5α εφαρμόζεται σε όλα τα κράτη μέλη.

Οι κατάλογοι αυτοί δεν δημοσιεύονται Γενικότερα, στο πλαίσιο της επιτροπής ανταλλάσσονται πληροφορίες σχετικά με την κατάσταση που επικρατεί όσον αφορά τη χρήση νέων ουσιών ή νέων μεθόδων διοχέτευσης, ώστε να διευκολύνεται τυχόν απαιτούμενη προσαρμογή των αντίστοιχων κοινοτικών και εθνικών διατάξεων.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου που αφορά την τροποποίηση της οδηγίας 92/109/ΕΟΚ του Συμβουλίου σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών (COM(98)0022 - C4-0081/98 - 98/0017(COD))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(98)0022 98/0017(COD) ((ΕΕ C 108 της 7.4.1998, σελ. 41.)),

- έχοντας υπόψη τα άρθρα 189 B, παράγραφος 2, και 100 Α της Συνθήκης ΕΚ σύμφωνα με τα οποία η Επιτροπή υπέβαλε την πρότασή της (C4-0081/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων (A4-0367/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2 της Συνθήκης ΕΚ τις τροποποιήσεις που ενέκρινε το Κοινοβούλιο[semigr ]

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.